حبیب بینک پلازہ

حبیب بینک پلازہ پاکستان کے شہر کراچی میں قائم ایک بلند عمارت ہے۔ یہ 1963ء میں اپنی تعمیر کے وقت ایشیا کی بلند ترین عمارت تھی، 1963ء سے 2003ء تک پاکستان کی بلند ترین عمارت کا درجہ حاصل رہا۔ یہ حبیب بینک کا صدر دفتر ہے۔ یہ 4 دہائیوں تک پاکستان کی بلند ترین عمارت رہی اور 2005ء میں ایم سی بی ٹاور نے اس کا ریکارڈ اپنے نام کر لیا۔ اس وقت یہ ایم سی بی ٹاور کے بعد ملک کی دوسری بلند ترین عمارت ہے۔ شہری حکومت نے عمارت کو 40 منزلوں تک کی اجازت دے رکھی ہے۔ اس کے ماہر تعمیرات لیو اے ڈيلی تھے جبکہ تعمیراتی کام ایس محبوب اینڈ کمپنی نے انجام دیا۔ 22 منزلہ حبیب بینک پلازہ 1963ء میں مکمل ہوا۔ اس کی کل بلندی محاس سمیت 381 فٹ (116 میٹر) اور چھت تک 95.5 میٹر ہے۔ یہ عمارت "پاکستان کی وال اسٹریٹ " آئی آئی چندریگر روڈ پر قائم ہے۔ حبیب بینک پلازہ میں رویت ہلال کمیٹی کا دفتر بھی واقع ہے اور ہر ماہ اسلامی مہینے کا چاند دیکھنے کے لیے تقریب اس کی چھت پر منعقد ہوتی ہے۔ مزید دیکھیے پاکستان کی بلند ترین عمارات پورٹ ٹاور کمپلیکس ایم سی بی ٹاور آئی آئی چندریگر روڈ حوالہ جات بیرونی روابط حبیب بینکآرکائیو شدہ بذریعہ habibbankltd.com